

# Event Details

- **Event Name**: Fjellskitur over breer og topper i Breheimen 
- **Event Start and End Date**: Fri, 10 Apr, 2026 at 06:00 pm – Wed, 15 Apr, 2026 at 04:00 pm (+02:00)
- **Event Description**: Bli med og utforsk Breheimen vinterstid med dagsturer fra hyttene Slæom og Sprongdalshytta! Her får du krysset flere breer og topper på denne 5-dagersturen. 

Dette er en tur for deg som liker fjellskiturer utenfor kvistede løyper, men at vi overnatter på selvbetjente og betjente hytter. Programmet kan endre seg fra dag til dag med hensyn til vær og føre. 

Turen starter og slutter på Sota Sæter. 



Hva er inkludert?

Turledelse av to dyktige vinterturledere i 5 dager 
Alle måltider (frokost m/niste og 3 retters middag på Sota sæter) PS: på Slæom og Sprongdalshytta tar dere egen mat fra matlageret
Overnatting i flersengsrom på Sota Sæter, Slæom og Sprongdalshytta 


Pris: 6499,- 

Medlemmer av DNT Ung (16-25 år) får en rabatt på 2000,-. Dette blir finansiert av FriFond2026-midler.

Ikke-medlemstillegg på 1500,-

Maks 10 deltakere og 2 turledere/breinstruktører/breførere

 

Passer dette for meg?

Dette er en krevende tur i kupert og stedvis bratt terreng. Turen går utenfor løypene og du må være forberedt på å gå foran og tråkke løype. Du må være vant til å gå og kjøre på fjellski med sekk, og du må være i god form. Du bør beherske røde løyper i alpinbakken med sekk og fjellski.



Plan for dagene

Med forbehold om endring i programmet! Det er turlederne, som etter å ha tatt hensyn til været, føret, skredfaren og deltagerne som i samråd med bestyrere og deltagere, beslutter om dagens tur lar seg gjennomføre som planlagt. 

Alle tidsberegninger er gjort ut ifra en gjennomsnittsfart på ca. 3 km/t, og 20 minutter per 100 høydemeter. Vær oppmerksom på at pauser er innberegnet i tid brukt på turen.



Dag 1, fredag 10. april: Oppmøte på Sota Sæter kl. 18.00

Oppmøte på Sota Sæter kl. 18, til innsjekking og en bli kjent samling før vi spiser middag sammen kl. 19. Etter middag samles vi for å planlegge resten av turen og dagen i morgen.



Dag 2, lørdag 11. april: Sota Sæter (740 moh) – Sprongdalshytta (1260 moh)

16 km / 7 timer / 520 høydemetre opp

Etter en god frokost på Sota Sæter, tar vi fatt på turen mot Sprongdalshytta. Det er løype de første 5 km inn til Mysubytta. Men, det kan hende at vi må gå på bena med skien på sekken pga. lite snø til Mysubytta. Videre til Sprongdalshytta lager vi våre egne spor.



Dag 3, søndag 12. april: Dagstur til Rivenoskulen (1943 moh)

10-13 km / 7-8 timer / 700-1000 høydemetre opp

Fra hytta går vi østover over Greinbreen og opp på Rivenoskulen (1943). Nå kan vi enten gå samme vei tilbake eller kjøre ned sydvest ryggen fra Rivenoskulen til Greinbreen. Over ryggen (1719) til Gluggevardvatnet (1429) og gjennom Gluggevardholet tilbake til hytta.



Dag 4, mandag 13. april: Sprongdalshytta (1260 moh) - Slæom (1100 moh)

14 km / 8 timer / 800 høydemetre opp

Fra Sprongdalshytta opp mot Sprangdalseggi til 1600 moh. Fin nedkjøring til skardet, Handspiken (1390). Handspiken er den korteste fjellovergangen mellom østlandet og vestlandet. Fra skardet opp til Tverreggi (1768). Flott utsikt til Jostedalsbreen. Fra Tverreggi kjører vi ned til Slæom via Kupbreen.



Dag 5, tirsdag 14. april: Dagstur til Rundeggi (1708) på Jostedalsbreen

20 km / 9 timer / 600 høydemetre opp

Vi går en rundtur inn på Jostedalsbreen. Vi går over Kupløyftet og Kupvannet til Austdalsbreen. Vi går opp denne breen og videre til toppen Rundeggi. Her får vi en smak av Jostedalsbreens mektige flate vidder. Fra toppen er det fin nedkjøring på Sygneskarsbreen. Vi fortsetter over Blankbergtjønne og videre ned til Slæom.



Dag 6, onsdag 15. april: Slæom (1100 moh) - Sota parkering (740 moh) - hjemreise

14 km / 5 timer / 360 høydemetre ned

Vi går Mysubyttdalen til Sota parkering. Siste delen av turen må vi nok ta av skiene og gå på bena. Vi regner med å være på Sota til kl. 14. Sota Sæter er ikke åpen. Turen avsluttes på parkeringen ved Sota Sæter. Hver enkelt må selv ordne hjemreisen fra Sota Sæter.



Ca ruta inntegnet på Norgeskart (ringene viser overnattingsstedene):





Velkomstbrev sendes på e-post ca. 1-2 uker i forkant av turen. Der står det blant annet hvem som er turleder og kontaktinformasjon til vedkommende.



Overnatting og mat

Du bor på 4-6-sengsrom med egen lakenpose. 

Vi vil overnatte på følgende hytter: 

Sota Sæter (betjent)
Slæom (selvbetjent)
Sprongdalshytta (selvbetjent)

På Sota Sæter vil vi spise alle måltider de serverer, men på Slæom og Sprongdalshytta må vi ordne vår egen mat. Der er matutvalget noe mer begrenset, og sjekk proviantlisten her om du vil ha med noe ekstra. Det er ikke gitt at proviantlisten stemmer eksakt ved ankomst. Det er eksempelvis ikke brød der, så det må du eventuelt medbringe selv. 

Vennligst oppgi i påmeldingsskjema om du har noen matallergier/matpreferanser. 



Hvordan komme til/fra oppmøtested?

Oppmøte er 10.april  kl. 18.00 på Sota Sæter. Du må selv sørge for å komme frem og tilbake fra oppmøtestedet, men vi oppfordrer til samkjøring. Vennligst oppgi i påmeldingsskjema om du har plass i bilen. 

Kollektivt 

Du kan ta bussen VY146 Måløy fra Oslo bussterminal kl. 10:30 med ankomst Skjåk (Dønfoss rv. 15) 17:04. Du oppgir i påmeldingen at du ønsker å få sitte på med noen som har bil fra Dønfoss til Sota Sæter (27 km). Så vil vi koordinere dette med de som kjører bil.

For hjemreisen må vi samkjøre fra Sota Sæter til Otta. Fra Otta er det mange muligheter for å komme til Oslo. Søk informasjon om offentlig transport på nettsidene til Sota Sæter, på www.entur.no eller på www.vy.no. 

DNT Oslo og Omegn er ikke ansvarlig for om det blir endringer/feil på rutetidene. Deltakerne er selv ansvarlig for å undersøke om rutetidene er riktige før påmelding til turen.



Kart og ruteinformasjon 

1:50 000 kartet Topo 3000 3011 Breheimen nasjonalpark dekker turen. Sjekk ut.no for oppdatert kart- og ruteinformasjon. Kart kan kjøpes i vår Turinformasjon eller på Nettbutikken.



Utstyr og pakkeliste

Av sikkerhetsmessige årsaker kreves det riktig og viktig bekledning og utstyr i sekken. Vi viser derfor til DNTs anbefalinger for pakkeliste vinter, men merk at denne er helt generell og gjelder først og fremst for hytte-til-hytte-turer for voksne.

Denne turen går på fjellski. Kraftige støvler er en fordel i utforbakkene. Vi går mest mulig med skismøring for å utnytte gliden og spare på kreftene, men kortfeller er nødvendig på denne turen. Mange vil nok ønske å bruke langfeller i de lengste motbakkene, selv om vi ikke vil gå brattere enn at kortfeller er tilstrekkelig. 

Du må ha med klær og utstyr til å kunne dekke til ansiktet slik at du kan gå på ski i motvind og dårlig vær. Alle må ha med nok utstyr til å kunne klare en nødovernatting ute, derfor må alle ha med spade, en god og varm dunjakke + evt. dunbukse/dunskjørt, liggeunderlag og vindsekk. 



Skiutstyr og sikkerhetsutstyr

Fjellski med stålkanter 
Skismøring og feller 
Staver med stor trinse (gjerne teleskopstaver)
Solide fjellskistøvler som er inngått
Skibriller (gjerne lette solbriller til gange, og alpine googles til nedkjøring/dårlig vær)
Sikkerhetsutstyr
Søkestang
Spade. Vi anbefaler en solid spade i aluminium med godt grep


Turutstyr og bekledning

Sekk på 50 liter, avhengig av hvor mye du føler du trenger å ta med. 
Solbriller, solkrem
Sportsteip og Compeed
Hodelykt
Vind- og vanntett jakke og bukse
Ullundertøy med skift
Ullsokker med skift
Hansker, votter, buff og lue
En varm dunjakke og evt. dunbukse/dunskjørt 
Toalettsaker, håndkle og lakenpose
Drikkeflasker slik at du kan ha med deg minst 1.5 liter vann på tur
Liggeunderlag 
Vindsekk 
I tillegg til utstyret over (som du må ha med), er det også lurt å ta med følgende utstyr:

Kart over området og kompass
Førstehjelpspakke
Termos
Innesko
Mobiltelefon, lader og powerbank
 

Turlederne på denne turen er godkjent som vinterturledere, har videregående skredkurs og hovedturleder er breinstruktør. Turlederne gjør sine turlederoppdrag med stor glede og deler villig sin friluftlivserfaring og -glede med deltakerne.
- **Event URL**: https://allevents.in/stryn/fjellskitur-over-breer-og-topper-i-breheimen/200029047707122
- **Event Categories**: 
- **Interested Audience**: 
  - total_interested_count: 25

## Ticket Details

- **Ticket URL**: https://aktiviteter.dnt.no/register/fjellskiturbreheimen26?utm_source=AllEvents.in&utm_medium=event-discovery-platform&utm_campaign=stryn-events

## Event venue details

- **city**: Stryn
- **state**: SF
- **country**: Norway
- **location**: Breheimen
- **lat**: 61.56666667
- **long**: 7.03333333
- **full address**: Breheimen, Stryn, Norway

## Event Organizer details

- **affiliate_id**: 2
- **organizer**: DNT fjellsport Oslo (https://allevents.in/org/dnt-fjellsport-oslo/12910694)

## Event gallery

- **Alt text**: banner
  - **Image URL**: https://cdn-az.allevents.in/events1/banners/b2f6e5bc1aef09651af0f70c750b6e674b68e0bba40894be9145b4f02d2d2c7b-rimg-w1200-h420-dcabb8c7-gmir?v=1773409293
- **Alt text**: thumbnail
  - **Image URL**: https://cdn-az.allevents.in/events1/banners/66af30eb9c5d21ee613c755afd9e5f87c00d5e7228e6cb9bba27275bca3aa1b4-rimg-w300-h300-dc2d4d77-gmir?v=1773409294

## FAQs

- **Q**: When is the event happening?
  - **A:** Fri, 10 Apr, 2026 at 06:00 pm (+02:00)
- **Q**: Where is the event happening?
  - **A:** Breheimen, Stryn, Norway
- **Q**: Who is organizing the event?
  - **A:** DNT fjellsport Oslo
- **Q**: What type of event is this?
- **Q**: Where can I find ticket details about Fjellskitur over breer og topper i Breheimen  ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Fjellskitur over breer og topper i Breheimen",
        "image": "https://cdn-az.allevents.in/events1/banners/b2f6e5bc1aef09651af0f70c750b6e674b68e0bba40894be9145b4f02d2d2c7b-rimg-w1200-h420-dcabb8c7-gmir?v=1773409293",
        "startDate": "2026-04-10T18:00:00+02:00",
        "endDate": "2026-04-15T16:00:00+02:00",
        "url": "https://allevents.in/stryn/fjellskitur-over-breer-og-topper-i-breheimen/200029047707122",
        "eventStatus": "https://schema.org/EventScheduled",
        "location": {
            "@type": "Place",
            "name": "Breheimen",
            "address": {
                "@type": "PostalAddress",
                "name": "Breheimen, Stryn, Norway",
                "addressLocality": "Stryn",
                "addressRegion": "SF",
                "addressCountry": "NO"
            },
            "geo": {
                "@type": "GeoCoordinates",
                "latitude": "61.56666667",
                "longitude": "7.03333333"
            }
        },
        "eventAttendanceMode": "https://schema.org/OfflineEventAttendanceMode",
        "description": "Bli med og utforsk Breheimen vinterstid med dagsturer fra hyttene Slæom og Sprongdalshytta! Her får du krysset flere breer og topper på denne 5-dagersturen. \n\nDette er en tur for deg som liker fjellskiturer utenfor kvistede løyper, men at vi overnatter på selvbetjente og betjente hytter. Programmet",
        "organizer": [
            {
                "@type": "Organization",
                "name": "DNT fjellsport Oslo",
                "url": "https://allevents.in/org/dnt-fjellsport-oslo/12910694",
                "description": "DNT fjellsport Oslo er Norges største arrangør av kurs og turer innen bre, klatring, skred, isklatring og topptur.\nFjellsportgruppa i DNT Oslo og Omegn ble stiftet 31. oktober 1962\nVelkommen på våre turer og kurs!"
            }
        ]
    }
]
```